รัฐบาลไทย-ข่าวทำเนียบรัฐบาล-ก.แรงงาน เปิดศูนย์รับแจ้งการทำงานของคนต่างด้าว 15 วัน
วันพฤหัสบดีที่ 20 กรกฎาคม 2560
ก.แรงงาน เปิดศูนย์รับแจ้งการทํางานของคนต่างด้าว 15 วัน
“ปลัดแรงงาน”เผย กระทรวงฯ พร้อมเปิดศูนย์รับแจ้งการทํางานของคนต่างด้าว เฉพาะแรงงานต่างด้าวที่ไม่มีเอกสารการจ้างงาน 24 ก.ค. - 7 ส.ค. 60 รวม 100 ศูนย์ทั่วประเทศ เฉพาะใน กทม. 11 ศูนย์ พร้อมชี้แจงดําเนินการ 3 ขั้นตอน เตรียมเอกสาร 3 อย่าง
“ปลัดแรงงาน”เผย กระทรวงฯ พร้อมเปิดศูนย์รับแจ้งการทํางานของคนต่างด้าว เฉพาะแรงงานต่างด้าวที่ไม่มีเอกสารการจ้างงาน 24 ก.ค. - 7 ส.ค. 60 รวม 100 ศูนย์ทั่วประเทศ เฉพาะใน กทม.11 ศูนย์ พร้อมชี้แจงดําเนินการ 3 ขั้นตอน เตรียมเอกสาร 3 อย่าง ใช้เวลาไม่เกิน 15 นาทีต่อคน ย้ํา ศูนย์เปิดทําการ 15 วันเท่านั้น ไม่เว้นวันหยุด นายจ้างสามารถยื่นแบบฟอร์มผ่านระบบออนไลน์ หรือมากรอกแบบฟอร์มที่ศูนย์ฯ ล่าสุดเปิดให้ดาวน์โหลดแบบฟอร์มได้แล้วที่ www.doe.go.th
หม่อมหลวงปุณฑริก สมิติ ปลัดกระทรวงแรงงาน เปิดเผยว่า เพื่อรองรับการจัดระบบแรงงานต่างด้าวให้ถูกกฎหมายเฉพาะแรงงานต่างด้าวที่ไม่มีเอกสารการจ้างงาน กระทรวงแรงงานได้กําหนดการดําเนินการไว้ 3 ขั้นตอนด้วยกัน คือ ขั้นตอนที่ 1) ระหว่าง 24 ก.ค. – 7 ส.ค. 2560 กรอกแบบฟอร์มคําขอจ้างแรงงานต่างด้าวพร้อมติดรูปถ่ายของลูกจ้าง นํามาส่งที่ศูนย์รับแจ้ง กทม.มี 11 พื้นที่ โดยให้ใครมาส่งก็ได้ จากนั้นเจ้าหน้าที่จะให้ใบรับเอกสารไว้เป็นหลักฐานขั้นตอนที่ 2) ระหว่าง 8 ส.ค. - 9 ก.ย. 2560นายจ้างจะต้องพาลูกจ้างไปพบเจ้าหน้าที่เพื่อยืนยันความเป็นนายจ้าง ลูกจ้าง ขั้นตอนที่ 3) ไปทําเอกสารรับรองตัวบุคคล หรือ CI ซึ่งทางการเมียนมา และกัมพูชาจะส่งเจ้าหน้าที่มาเปิดให้บริการที่ศูนย์บริการเบ็ดเสร็จ (One Stop Service) ในประเทศไทย สําหรับลาวจะต้องกลับไปทําพาสปอร์ตที่ประเทศต้นทาง และเข้าสู่ระบบ One Stop Serviceเพื่อขอวีซ่าทํางาน ตรวจโรค และขอใบอนุญาตทํางานในจุดเดียวกัน
ปลัดกระทรวงแรงงาน กล่าวต่อว่า เบื้องต้นในขั้นตอนที่ 1 ขณะนี้กระทรวงแรงงาน เตรียมเปิดศูนย์รับแจ้งการทํางานของคนต่างด้าวจํานวน 100 ศูนย์ทั่วประเทศ เพื่ออํานวยความสะดวกแก่นายจ้าง ทั้งนี้ ศูนย์รับแจ้งการทํางานของคนต่างด้าว จะเปิดทําการไม่มีวันหยุด เป็นเวลา 15 วัน ระหว่างวันที่ 24 ก.ค.- 7 ส.ค.2560ซึ่งถือเป็นการจัดระเบียบแรงงานต่างด้าวในไทยให้ถูกกฎหมาย ด้วยการออกเงื่อนไขการผ่อนปรนให้มาลงทะเบียนได้อย่างถูกต้อง ตามมติที่ประชุมร่วม ครม.- คสช.ที่ได้วางกรอบผ่อนปรนไว้ 180 วันแต่จะเน้นการรับลงทะเบียนลูกจ้างรายเดิมเท่านั้น ไม่รับกรณีลูกจ้างใหม่
ทั้งนี้ นายจ้างสามารถยื่นคําขอ พร้อมนําเอกสารประกอบ 3 อย่าง คือ1) แบบฟอร์มยื่นคําขอจ้างแรงงานต่างด้าว2) สําเนาบัตรประจําตัวประชาชนนายจ้าง หรือ สําเนาหนังสือจดทะเบียนนิติบุคคลกรณีนายจ้างเป็นนิติบุคคล3) รูปถ่ายลูกจ้างคนต่างด้าวขนาด 2 นิ้ว จํานวน 3 รูป มายื่นได้ที่ศูนย์ตามที่กําหนด
สําหรับใน กทม. มีศูนย์รับแจ้งการทํางานของคนต่างด้าว 11 แห่ง ได้แก่ 1) กระทรวงแรงงาน ถ.มิตรไมตรี เขตดินแดง2) IT Square หลักสี่พลาซ่า ถ.แจ้งวัฒนะ เขตหลักสี่3) สถานีขนส่งสายใต้ ชั้น 2 ถ.บรมราชชนนี เขตตลิ่งชัน4) ธัญญาปาร์ค ถ.ศรีนครินทร์ เขตสวนหลวง5) ศูนย์กีฬาบางขุนเทียนเคหะชุมชนธนบุรี 3 ถ.พระราม 2 ซ.62 เขตบางขุนเทียน6) สวนกีฬารามอินทรา ถ.รามอินทรา ซ.5 เขตบางเขน7) กรมยุทธศึกษาทหารบก ใกล้สถานีรถไฟสามเสน ถ.นครชัยศรี เขตดุสิต8) อาคารสโมสรวังนันทอุทยาน (กองทัพเรือ)ถ.อิสรภาพ เขตบางกอกน้อย9) หอประชุมมหาวิทยาลัยกรุงเทพ-สุวรรณภูมิ ถ.ประชาพัฒนาเขตลาดกระบัง10) สําเพ็ง 2 ปาร์ค (เฟส 3) ถนนกัลปพฤกษ์ เขตบางแค11) กองความปลอดภัยแรงงานถ.บรมราชชนนี เขตตลิ่งชัน ตรงข้าม สน.ตลิ่งชันซึ่งในทุกศูนย์ฯ จะมีเจ้าหน้าที่รับแบบคําขอ จํานวนศูนย์ฯ ละ 30 คน พร้อมเจ้าหน้าที่คอยอํานวยความสะดวกให้รวดเร็วที่สุด ขณะเดียวกันนายจ้างสามารถส่งแบบฟอร์มออนไลน์ผ่านระบบอินเทอร์เน็ตได้โดยไม่จําเป็นต้องมาที่ศูนย์ฯ หากไม่สะดวกสามารถดาวน์โหลดแบบฟอร์มหรือมากรอกแบบฟอร์มที่ศูนย์ฯ ก็ได้เช่นกัน โดยศูนย์ฯ จะเปิดทําการเพียง 15 วันเท่านั้น คือ ตั้งแต่วันที่ 24 ก.ค. – 7 ส.ค. 2560 ทุกวัน ไม่เว้นวันหยุดราชการ ซึ่งจะเน้นความสะดวกและรวดเร็วที่สุดแก่ประชาชนใช้เวลาไม่เกิน 15 นาทีต่อคนที่มารับบริการ ซึ่งขณะนี้ท่านสามารถดาวน์โหลดแบบฟอร์มล่วงหน้าได้แล้วที่เว็บไซต์กรมการจัดหางานwww.doe.go.thหรือสํานักบริหารแรงงานต่างด้าวwww.doe.go.th/alien สอบถามรายละเอียดเพิ่มเติมได้ที่ สายด่วนกรมการจัดหางาน กระทรวงแรงงาน โทรศัพท์ 1694
------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
20 กรกฎาคม 2560